**Y ni yw’r Eglwys.**

**Myfyriwch ar y darlleniadau hyn o’r Beibl a’r cwestiynau:**

1. Caiff yr eglwys ei ddisgrifio yn deulu.
2. Sut ddylai aelodau teulu drin ei gilydd? [Effesiaid 4:31-32](https://cymraeg.global.bible/bible/c62e545929550be7-02/EPH.4)
3. Beth yw’r cynhwysyn pwysicaf sy’n dal teulu at ei gilydd? [1 Corinthiaid 12:27-13:13](https://cymraeg.global.bible/bible/c62e545929550be7-02/1CO.12)

2. Sut mae’r corff yn gweithio. Darllenwch [1 Corinthiaid 12:12-26](https://cymraeg.global.bible/bible/c62e545929550be7-02/1CO.12) ac atebwch/myfyriwch ar y cwestiynau hyn:

1. Pa rannau o’r corff y mae sôn amdanyn nhw yn yr adnodau uchod?
2. A ydych chi’n ystyried unrhyw ran o’ch corff naturiol yn ddibwys?
3. Pam ydych chi’n bwysig i’r corff? ([adnod 18](https://cymraeg.global.bible/bible/c62e545929550be7-02/1CO.12))
4. Sut ddylai aelodau o gorff Crist drin ei gilydd? ([adnod 25-26](https://cymraeg.global.bible/bible/c62e545929550be7-02/1CO.12))

3. Arweinyddion yn yr eglwys

1. Pa nodweddion y mae’r Beibl yn eu gofyn nhw gan arweinyddion yn yr eglwys? [1 Timotheus 3:1-7](https://cymraeg.global.bible/bible/c62e545929550be7-02/1TI.3)
2. Darllenwch [1 Timotheus 5: 17-19](https://cymraeg.global.bible/bible/c62e545929550be7-02/1TI.5). Sut ddylai aelodau’r eglwys i drin goruchwylwyr neu arweinyddion yn yr eglwys?

4. Gall darllen [1 Timotheus 5: 17-19](https://cymraeg.global.bible/bible/c62e545929550be7-02/1TI.5) fod yn heriol

1. Pa honiadau a rhagdybiaethau sy’n cael eu gwneud yn y llythyr at Timotheus sy’n gwneud i chi deimlo yn annifyr a sut ydych chi’n ymdrin â nhw?
2. Ym mha ffyrdd yr ydych chi’n credu bod dealltwriaeth yr Eglwys wedi newid ers ei dechreuad hi?

Rydym ni i gyd y dod â’n paciau, ein rhagfarnau, doluriau a rhagdybiaethau gyda ni i’r eglwys. Sut ydym ni’n gallu derbyn, parchu a thrysori’r naill a’r llall er bod gennym ni wahanol brofiadau, magwraethau a safbwyntiau?

Am mai ni yw’r Eglwys, un corff, ac nad oes gwahaniaeth rhwng “Iddew a Groegwr, gwryw a benyw, caeth a rhydd” ([Galatiaid 3:28](https://cymraeg.global.bible/bible/c62e545929550be7-02/GAL.3)),  cawsom ein galw i fod yn weithredol yn ei galwad i weithio gyda’n gilydd er mwyn lles cyffredinol corff Crist, ([1 Corinthiaid 12:12](https://cymraeg.global.bible/bible/c62e545929550be7-02/1CO.12)), a chyd-fyw yn gytûn â’n gilydd a bod o’r un feddwl ([Philipiaid 2:2](https://cymraeg.global.bible/bible/c62e545929550be7-02/PHP.2)), a bod yn gynhyrchiol wrth ddwyn ffrwyth i Grist.

A fyddwn ni’n tyfu yn ein gwybodaeth a’n dealltwriaeth am ein gilydd?

A fyddwn ni’n agored i ddysgu a datblygu, gan ddyfnhau ein cariad at wahaniaeth a’n dealltwriaeth ohono, ar gyfer mynd y tu draw i’n safbwynt neu brofiad personol, a thorri’r gwahanfuriau?

Mae hynny’n gofyn bod ag ymagwedd ymholgar, wylaidd a hael. Mae corff Crist yn llawer mwy na throsiad. Fe gawn ein galw, ein donio a’n comisiynu – i ymestyn allan a dyfnhau a chryfhau perthynas mewn ffyrdd na wnaethom ni eu dychmygu nhw erioed.

Mae amrywiaeth yn cyfeirio at fodolaeth amrywiaeth o wahanol briodoleddau mewn grŵp o bobl. Gall y priodoleddau hyn fod yn unrhyw beth sy’n ein gwneud ni’n unigryw, fel ein sgiliau deallusol a chyneddfau personol, ynghyd â’r pethau sy’n llunio ein hunaniaeth. Ystyr amrywiaeth yw nodi buddiannau gwahanol werthoedd, alluoedd a safbwyntiau, a dathlu gwahaniaethau pobl. Mae hyn yn golygu hybu amgylchedd sy’n croesawu ac yn gwerthfawrogi gwahanaethau o ran cefndiroedd, meddylfryd, sgiliau a phrofiad, ac mae annog amrywiaeth yn golygu bod yn weithredol o ran parch,

gwerthfawrogiad a galluogi pobl i fod yr hyn ydyn nhw. Gwnaeth Martin Luther King Jr y pwynt un tro mai Dydd Sul oedd y dydd mwyaf gwahanedig (neu fwyaf undonog) yn yr wythnos. O ran cymod hiliol ac amrywiaeth ar foreau Sul, nid oes llawer wedi newid. Mae mwyafrif yr eglwysi sy’n clystyru ar gyfer eu haddoliad yn parhau i fod yn unffurf gan fwyaf, yn debyg i’w gilydd ac o’r un rhyw. Yr esboniad gwirioneddol o [Galatiaid 3:28](https://cymraeg.global.bible/bible/c62e545929550be7-02/GAL.3) yw nid bod yn ddall i’r gwahaniaethau, ond Paul yn annog Cristnogion i ystyried ei gilydd yn gyfartal, ein bod ni i gyd

(er gwaethaf y gwahaniaethau diwylliannol) yn cyfansoddi corff Crist. Nid yw Paul yn galw arnom ni i ddiystyru ein harbenigrwydd. Ond mae ef yn ein hatgoffa ni i beidio â gadael ein harbenigrwydd ni ein rhannu ni yn yr Eglwys.

**Dyma rai cwestiynau i fyfyrio arnynt:**

1. “Mae mwyafrif credinwyr yn fodlon gyda’r gyfradd (neu’r diffyg) o amrywiaeth sy’n bodoli yn eu heglwys nhw.” Ed Stetzer
   * A ydych chi’n cytuno â’r dyfyniad hwn? Pam?
2. Pa fathau o bryderon neu ofnau a allai fod gan aelodau eglwys o ran annog mwy o amrywiaeth?
3. A allwch chi feddwl am amser neu ddigwyddiad o’ch profiad eang chi (cartref, ysgol, gwaith, eglwys ac ati) a wnaeth i chi deimlo eich bod chi wedi eich cau allan?
   * Sut oeddech chi’n teimlo?
   * Beth allech chi fod wedi ei wneud yn wahanol i chi beidio â theimlo eich bod wedi eich cau allan?
4. Beth allech chi a’ch eglwys ei wneud i geisio sefydlu lle mwy cynhwysol, y gall pob un gael ei glywed a phawb yn teimlo croeso ynddo?